CELEX: 32021R2264
Language: et
Date: 2021-12-17 00:00:00
Title: Komisjoni rakendusmäärus (EL) 2021/2264, 17. detsember 2021, millega muudetakse määrust (EMÜ) nr 3649/92 seoses sertifitseeritud ja ennast sertifitseerinud alkohoolsete jookide iseseisvate väiketootjate jaoks ette nähtud lihtsustatud saatedokumendi selgitavate märkustega

20.12.2021   
               
               
                  ET
               
               
                  Euroopa Liidu Teataja
               
               
                  L 455/22
               
            
         KOMISJONI RAKENDUSMÄÄRUS (EL) 2021/2264,
         17. detsember 2021,
         millega muudetakse määrust (EMÜ) nr 3649/92 seoses sertifitseeritud ja ennast sertifitseerinud alkohoolsete jookide iseseisvate väiketootjate jaoks ette nähtud lihtsustatud saatedokumendi selgitavate märkustega
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 16. detsembri 2008. aasta direktiivi 2008/118/EÜ, mis käsitleb aktsiisi üldist korda ja millega tunnistatakse kehtetuks direktiiv 92/12/EMÜ, (1) eriti selle artikli 34 lõike 1 teist lõiku,
         ning arvestades järgmist:
         
                     (1)
                  
                  
                     Komisjoni rakendusmääruses (EL) 2021/2266 (2) on sätestatud nõukogu direktiivi 92/83/EMÜ (3) artikli 23a lõikes 1 osutatud sertifikaadi vorm, mille liikmesriigid peavad välja andma alkohoolsete jookide iseseisvatele väiketootjatele. Kõnealuse määrusega kehtestatakse ka viited, mille kõnealused tootjad peavad esitama direktiivi 2008/118/EÜ IV ja V peatüki kohast kaupade liikumist käsitlevas haldusdokumendis.
                  
               
                     (2)
                  
                  
                     Komisjoni määruses (EMÜ) nr 3649/92 (4) on sätestatud lähteliikmesriigis tarbimisse lastud aktsiisikauba liikumisel kasutatava lihtsustatud saatedokumendi sisu.
                  
               
                     (3)
                  
                  
                     Sertifitseeritud ja ennast sertifitseerinud iseseisvate väiketootjate hõlmamiseks on vaja muuta tarbimisse lastud alkohoolsete jookide liikumisel kasutatava lihtsustatud saatedokumendi lahtrit 14 ja selle selgitavaid märkusi.
                  
               
                     (4)
                  
                  
                     Seepärast tuleks määrust (EMÜ) nr 3649/92 vastavalt muuta.
                  
               
                     (5)
                  
                  
                     Käesoleva määruse kohaldamine tuleks edasi lükata 1. jaanuarini 2022, et viia see vastavusse nõukogu direktiivi (EL) 2020/1151 (5) ülevõtmiseks kehtestatud riiklike meetmete kohaldamisega.
                  
               
                     (6)
                  
                  
                     Käesolevas määruses sätestatud meetmed on kooskõlas aktsiisikomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EMÜ) nr 3649/92 lisa muudetakse järgmiselt.
            
                        1)
                     
                     
                        Lihtsustatud saatedokumendi lahter 14 asendatakse järgmisega:
                        „14 Sertifikaadid (teatavad veinid ja piiritusjoogid, alkohoolsete jookide iseseisvad väiketootjad)“.
                     
                  
                        2)
                     
                     
                        Selgitavate märkuste jao „2. Rubriigid“ lahtrit 14 käsitlev punkt 3 asendatakse järgmisega:
                        
                                    „3.
                                 
                                 
                                    Ennast sertifitseerinud iseseisvate väiketootjate toodetud alkohoolsete jookide puhul lisatakse rakendusmääruse 2021/2266 (*1) artikli 6 kohaselt teave, kui sihtliikmesriigis on kavas taotleda vähendatud aktsiisimäära kohaldamist.
                                 
                              
                           (*1)  Komisjoni 17. detsembri 2021.aasta rakendusmäärus (EL) 2021/2266, millega kehtestatakse nõukogu direktiivi 92/83/EMÜ kohaldamise eeskirjad seoses alkohoolsete jookide iseseisvate väiketootjate sertifitseerimise ja enesesertifitseerimisega aktsiisiga maksustamise eesmärgil (ELT L 455).“"
                        
                     
                  
                        3)
                     
                     
                        Selgitavate märkuste jao „2. Rubriigid“ lahtrit 14 käsitlev punkt 4 jäetakse välja.
                     
                  
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2022.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. detsember 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 9, 14.1.2009, lk 12.
         
            (2)  Komisjoni 17. detsembri 2021. aasta rakendusmäärus (EL) 2021/2266, millega kehtestatakse nõukogu direktiivi 92/83/EMÜ kohaldamise eeskirjad seoses alkohoolsete jookide iseseisvate väiketootjate sertifitseerimise ja enesesertifitseerimisega aktsiisiga maksustamise eesmärgil (vt käesoleva Euroopa Liidu Teataja lk 26).
         
            (3)  Nõukogu 19. oktoobri 1992. aasta direktiiv 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta (EÜT L 316, 31.10.1992, lk 21).
         
            (4)  Komisjoni 17. detsembri 1992. aasta määrus (EMÜ) nr 3649/92 aktsiisiga maksustatavate lähteliikmesriigis tarbimisse lastud toodete ühendusesisesel liikumisel kasutatava lihtsustatud saatedokumendi kohta (EÜT L 369, 18.12.1992, lk 17).
         
            (5)  Nõukogu 29. juuli 2020. aasta direktiiv (EL) 2020/1151, millega muudetakse direktiivi 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta (ELT L 256, 5.8.2020, lk 1).